BIOLOGI	
Bromelin i ananas
Laboratorieøvelse
Dato: ____________________      Gruppe / navne: ____________________________________________
Om øvelsen
I dag skal I undersøge enzymet bromelin, som findes i frisk ananas. Bromelin nedbryder proteinet gelatine (husblas), så det ikke længere kan stivne. I skal undersøge, hvordan opvarmning og syre påvirker enzymets evne til at virke.
Fremgangsmåde
1. Klip en gelatineplade i fire lige store stykker, og læg ét stykke i hver af fire reagensglas.
1. Fyld reagensglassene halvt med kogende vand, og ryst, til gelatinen er opløst. Fyld op til ca. ¾, og sørg for, der er lige meget væske i alle fire glas.
1. Pres saften ud af et stykke frisk ananas med en gaffel. Hver gruppe skal bruge ca. 6 mL frisk ananassaft.
1. Pipettér 2 mL frisk ananassaft over i det første reagensglas med gelatineopløsning, og omryst grundigt. Mærk glasset “1: Frisk ananas”.
1. Pipettér 2 mL af den friske ananassaft over i et rent reagensglas, og kog saften forsigtigt et par minutter. Bed læreren om hjælp! Hæld den kogte saft ned i det andet reagensglas med gelatineopløsning, og omryst grundigt. Mærk glasset “2: Kogt ananas”.
1. Pipettér 2 mL af den friske ananassaft over i et tredje rent reagensglas, og tilsæt et par dråber saltsyre. Hæld blandingen ned i det tredje reagensglas med gelatineopløsning, og omryst grundigt. Mærk glasset “3: Ananas + syre”.
1. Pipettér 2 mL vand i det fjerde reagensglas med gelatineopløsning som kontrol. Omryst grundigt, og mærk glasset “4: Vand (kontrol)”.
1. Stil alle fire glas køligt, fx i køleskab, til næste biologitime.
1. Undersøg herefter, om gelatinen er stivnet i hvert af de fire glas, og notér resultaterne i skemaet.

	Brug en ny, ren pipette til hver væske, så safttyperne ikke blandes sammen. Vil I også undersøge, om bromelin findes i andre frugter, kan I erstatte kontrolglasset med frisk saft fra fx kiwi eller appelsin.

	· 4 reagensglas med stativ
· Gelatineplader (husblas)
· Kogende vand (fra elkedel), sprit- eller bunsenbrænder
· Pipetter
· Saks og spritskriver til mærkning
· Frisk ananas
· Fortyndet saltsyre (HCl)

	· Kogende vand: Der arbejdes med kogende vand og evt. åben ild. Pas på forbrændinger, og bed altid læreren om hjælp ved opvarmning af væsker.
· Saltsyre (HCl): Ætsende. Brug beskyttelsesbriller, undgå kontakt med hud og øjne, og skyl straks med rigeligt vand ved spild på hud eller i øjne.
· Vask hænder efter øvelsen. Spis og drik ikke i laboratoriet.



Registrering af resultater
Resultat af enzymforsøget med bromelin fra ananas.
	Glas
	Indhold
	Stivnede gelatinen?

	1
	Frisk ananas + gelatine
	

	2
	Kogt ananas + gelatine
	

	3
	Ananas + syre + gelatine
	

	4
	Vand + gelatine (kontrol)

